Okresná prokuratúra Trenčín 
Bernolákova 2, 912 50 Trenčín 1 	

Sp. zn. : 2 Pv 195/15/3309	Trenčín, 29.7.2015
EEČ : 2-28-74-2015

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátor Okresnej prokuratúry Trenčín
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 015,11 € 
b.	Peňažná suma určená na všeobecne prospešné účely: 50,00 € 
c.	Konkrétny adresát peňažnej sumy určenej na všeobecne prospešné účely: OZ rodičov pri materskej škole XXXXX Šafárikova 11 
d.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-176/TN-TN-2015.
obvinený XXXXX od dňa 20.11.2014 do dňa 04.02.2015 si prisvojil cudziu vec, ktorej odber podlieha spoplatneniu na základe osobitného predpisu a to tak, že spoločnosť SPP – distribúcia, a.s., XXXXX po vykonaní kontroly na odbernom mieste Trenčianske Stankovce číslo parcely 314/37 a 314/54 zistila neoprávnený odber zemného plynu a to tým spôsobom, že obvinený XXXXX otvoril hlavný uzáver plynu a miesto určené na meradlo prepojil krátkym spojom, čím dochádzalo k neoprávnenému odberu zemného plynu, čím spoločnosti SPP – distribúcia, a.s., XXXXX spôsobil škodu vo výške 1.015,11 eur. 

Odôvodnenie: 
Uznesením povereného príslušníka Obvodného oddelenia PZ v Trenčíne sp.zn. ORP-176/TN-TN-2015 zo dňa 09.03.2015 bolo podľa § 199 odsek 1 Trestného poriadku začaté trestné stíhanie a súčasne podľa §  206 odsek 1 Trestného poriadku vznesené obvinenie XXXXX pre prečin krádeže podľa § 212 odsek 2 písmeno e/ Trestného zákona, na tom skutkovom základe, že obvinený XXXXX od dňa 20.11.2014 do dňa 04.02.2015 si prisvojil cudziu vec, ktorej odber podlieha spoplatneniu na základe osobitného predpisu a to tak, že spoločnosť SPP – distribúcia, a.s., XXXXX po vykonaní kontroly na odbernom mieste Trenčianske Stankovce číslo parcely 314/37 a 314/54 zistila neoprávnený odber zemného plynu a to tým spôsobom, že obvinený XXXXX otvoril hlavný uzáver plynu a miesto určené na meradlo prepojil krátkym spojom, čím dochádzalo k neoprávnenému odberu zemného plynu, čím spoločnosti SPP – distribúcia, a.s., XXXXX spôsobil škodu vo výške 1.015,11 eur. 

     Preskúmaním na vec sa vzťahujúceho spisového materiálu som zistil, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v § 220 odsek 1 Trestného poriadku.

     Obvinený a poškodený s uzatvorením zmieru počas prípravného konania vyslovili súhlas. Obvinený slobodne, vážne vyhlásil, že spáchal skutok, pre ktorý je trestne stíhaný, poškodenému SPP – distribúcia, a.s., XXXXX čiastočne  nahradil škodu spôsobenú trestným činom, ktorú poškodený požadoval a to v hotovosti prevodom na účet v sume 680,-eur a ďalšiu škodu formou schváleného splátkového kalendára. Súčasne obvinený navrhol zloženie peňažnej sumy 100,-eur na verejnoprospešné účely na účet prokuratúry, ktorú prokurátor považuje za dostačujúcu. Časť uvedenej sumy a to 50,-eur žiada poukázať v prospech OZ Rodičov pri Materskej škole, Šafárikova 11, XXXXX na č. účtu: 0272974212/0900. 

     Obvinený bol  doposiaľ jeden krát súdne trestaný pre majetkovú trestnú činnosť a to v roku 1993, pričom sa v skúšobnej dobe podmienečného odsúdenia osvedčil a hľadí sa na neho, ako by nebol odsúdený. 

     Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a jeho osobné a majetkové pomery, som dospel k záveru, že takýto spôsob rozhodnutia je dostačujúci.

     Vzhľadom na splnenie podmienok pre schválenie zmieru a zastavenie trestného činu rozhodol som tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť,

JUDr. Dušan Križka
prokurátor